Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 2/2002. (I. 23.) KöM—FVM együttes miniszteri rendelet
Paragraph Index: 690

2/2002. (I. 23.) KöM—FVM együttes miniszteri rendelet teremtette meg. A 11 mintaterületen indított zonális program folytatásához feltétlenül szükséges újabb ÉTT-k gazdálkodási elõíráscsomagjainak kidolgozása. Már 2003-ban mûködtetni kell a program ellenõrzését szolgáló rendszert. A további években pedig az ÉTT-rendszer kiterjesztéséhez igazodva kell elkészíteni a programcsomagokat. 2003/142. szám 5.4.1.3.6. A természetvédelmi célú monitorozás 5.4.1.3.6.1. A nemzeti biodiverzitás-monitorozó rendszer Az 1998-ban indult nemzeti biodiverzitás-monitorozó rendszer (NBMR) a magyarországi biológiai sokféleség állapotát megfigyelõ országos program, amely a biológiai sokféleségrõl szóló egyezmény (kihirdette az 1995. évi LXXXI. tv.) 7. cikkének elõírásai alapján mûködik. A következõ hat évben a feladatok növekedésével a meglévõ 10 projekt mellett újabb projektek elindítására lesz szükség. A teljes program megvalósítása csak hosszú távon, folyamatos fejlesztéssel, fokozatosan, a programba tervezett újabb komponensek és területek bevonásával valósítható meg. A következõ években a program megvalósítása mellett az adatok információs rendszerbe történõ szervezése a legfontosabb feladat. Az NBMR feladatainak megvalósítása, egy-egy faj vagy terület monitorozása során törekedni kell az önkéntesek (társadalmi szervezetek tagjai, iskolai szakkörök stb.) bevonására. Az NBMR hozzájárul több természetvédelmi vonatkozású irányelv (élõhelyvédelmi irányelv, madárvédelmi irányelv, Víz Keretirányelv) monitorozási tevékenységének megvalósításához és hazánk adatszolgáltatási kötelezettségének teljesítéséhez is. Törekedni kell az NBMR által kidolgozott metodika és a kapcsolódó monitorozó programok tevékenységének összehangolására, harmonizálására. 5.4.1.3.6.2. Kapcsolódó monitorozó programok A Natura 2000 hálózathoz kapcsolódó monitorozás A Natura 2000-területek monitorozása a jövõben teljesítendõ feladat. Ennek keretében adatszolgáltatási kötelezettségünk lesz azon fajok és élõhelytípusok természetvédelmi helyzetérõl, amelyek védelmére a Natura 2000-területeket kijelölték. Az NBMR prioritásai között szerepel az EU természetvédelmi irányelveinek függelékeiben található egyes állat- és növényfajok, növénytársulások, élõhelyek monitorozása, több projekthez kapcsolódóan. Az EU Víz Keretirányelvének monitorozási feladatai A Víz Keretirányelv elõírásai között jelentõs monitorozási feladatok szerepelnek, amelyek megvalósítását a tervezési idõszak végén kell megkezdeni. Ennek a monitorozásnak az irányelv által kijelölt élõlénycsoportok (vízi flóra, alga, makrogerinctelenek, halak) vizsgálatára kell vonatkoznia. A NBMR projektjei között a prioritási sorrendben második helyen a „vizes élõhelyek és közösségeik monitorozása” áll. Ez lehetõvé teszi, hogy a jövõben az e projekt keretében végzett tevékenység a Víz Keretirányelv bevezetésével együtt járó kötelezõ monitorozással összekapcsolható legyen. A veszélyeztetett fajok monitorozása A nemzetközi gyakorlatnak megfelelõen Magyarországon is egy évtizede folyik egyes veszélyeztetett fajok állományainak folyamatos nyomon követése. Ez elsõsorban azokat a fajokat érinti, amelyek állománya olyannyira megfogyatkozott, hogy minden egyes példányuknak jelentõsége van vagy lehet a faj fennmaradása szempontjából. Szintén nemzetközi gyakorlat, hogy bizonyos, ma még nagy számban élõ, de erõsen fogyatkozó, jól számlálható fajok állományviszonyait folyamatosan monitorozzák (például fehér gólya). A fokozottan védett és telepesen fészkelõ madárfajok monitorozása A 2000-ben megkezdett országos szintû monitorozás célja elsõsorban a fajvédelmi programok alapjainak megteremtése, illetve az állományváltozási trendek megállapítása. A vizsgálatok egyúttal — az Európai Unió madárvédelmi irányelvének eleget téve — nemzetközi jelentési kötelezettségeink alapjául szolgálnak (a berni egyezmény mellékleteiben szereplõ madárfajok vonatkozásában is). „Mindennapi madaraink” monitorozása E program keretében zajlik a legtöbb fajt magába foglaló, az ország legnagyobb részére kiterjedõ és a legtöbb résztvevõ által megvalósított magyarországi monitorozó tevékenység. A program további folytatása, illetve kibõvítése lehetõséget kínál arra, hogy hazánk természeti állapotát, illetve az abban bekövetkezett változásokat nagy számú adat alapján értékeljük. Az országos vízivad (vízimadár)-monitorozás A FVM-mel közösen finanszírozva 8 hónapon keresztül követjük nyomon a fészkelõ és a vonuló vízivad magyarországi dinamikáját, szinkrón számlálásokat végezve a ramsari és a vonulás szempontjából jelentõs vizes területeken. A monitoring nemcsak a ramsari egyezményben vállalt kötelezettségeink teljesítése szempontjából fontos, de a veszélyeztetett vonuló vízimadarak miatt alapvetõ jelentõségû a bonni egyezményben vállalt feladataink tekintetében is. Regionális természetvédelmi célú monitorozó programok Fontos feladat a regionális környezetvédelmi problémák köré szervezett, már több éve futó természetvédelmi célú monitorozó programok (például a Kis-Balaton monitorozása, Dráva-monitorozás) fenntartása és fejlesztése is. Az országos természetvédelmi programok eredményességének monitorozása Az országos, átfogó természetvédelmi programok (mint a nemzeti ökológiai hálózat, az agrár-környezetvédelmi program és az erdõrezervátum-program) eredményességét megfigyelõ programok kidolgozása és jövõbeli üzemeltetése fontos feladat, és elengedhetetlen része a felsorolt programoknak. Célszerû ezeket a monitorozási tevékenységeket is egységes rendszerbe szervezni, mert így a különbözõ helyeken gyûjtött adatok feldolgozása és értékelése szélesebb körû hasznosítást tesz lehetõvé. A különleges jelentõségû védett természeti területek monitorozása Szükséges a nemzeti parkok területén található kiemelt jelentõségû védett természeti területek élõvilágának folyamatos megfigyelése is. Ezen értékek állapotának folyamatos nyomon követését a többi monitorozási tevékenység- 2003/142. szám hez kell kapcsolni, az adatokat egységes rendszerbe kell integrálni. Természetvédelmi célú tevékenységek monitorozása A nemzetipark-igazgatóságok számos olyan természetvédelmi célú tevékenységet folytatnak, amelyek eredményességét hosszú távon kell nyomon követni, monitorozni. Ide tartozik például a különbözõ kezelési módok, módszerek hatásainak vizsgálata, illetve az élõhely-rekonstrukciók területén az élõvilág változásának megfigyelése. Az ilyen tevékenységek hatásainak monitorozása nemcsak a kezelés eredményességének értékelését segíti, hanem megalapozhatja a jövõbeni beavatkozásokat is. Fontos feladat a táj változásainak nyomon követése, prognózisok felállítása, illetve a szükséges beavatkozások hozzárendelése. Hasznosított fajok monitorozása A jövõben kialakítandó új monitorozási terület egyes gazdaságilag hasznosított fajok (például kamilla, éti csiga, hörcsög stb.) állományainak nyomon követése populációik fenntarthatósága érdekében. 5.4.1.3.7. A biológiai sokféleség fenntartását szolgáló tanácsadói rendszer kialakítása a gazdálkodók számára A táji adottságokhoz (ökológiai adottságok) illeszkedõ gazdálkodás felélesztése, a hagyományos növényfajták (gyümölcs- és szõlõfajták stb.) megõrzése a természetvédelemnek ugyanolyan fontos feladata, mint a régi magyar háziállatok fenntartása. A természettel harmonizáló gazdálkodás, különösen az ökológiai gazdálkodás sikeréhez feltétlenül szükségesek azok a növény- és állatfajták, amelyeket a Kárpát-medence ökológiai adottságai között nemesítettek ki, mert ezek alkalmazkodtak legjobban a környezetükhöz, ezek termeszthetõk, illetve tarthatók a leginkább környezet- és természetkímélõ módon. Ahhoz, hogy fenn tudjuk tartani hazánk természeti értékeinek gazdagságát, a védett és nem védett területeken egyaránt szükség van a fenti célok megvalósítását vállaló gazdálkodókra, akiknek tevékenységét a leghatékonyabban egy speciális tanácsadó rendszerrel lehet és kell segíteni. A KvVM és az FVM között létrejött együttmûködési megállapodás a Nemzeti Agrár-környezetvédelmi Program végrehajtási feladatainak összehangolása érdekében tartalmazza a közösen kialakított tanácsadói rendszer szükségességét. A tanácsadó rendszer mûködtetésének célja az, hogy természeti és táji értékekben gazdag környezetben biztonságos legyen az élelmiszertermelés, és a gazdák kellõ szintû jövedelmet érjenek el, miközben a természeti értékek is fennmaradnak. 5.4.1.3.8. Az erdõk természetvédelmi és közjóléti funkcióinak erõsítése Az utóbbi két évtizedben jelentõsen megváltozott a társadalom erdõkkel szembeni igénye, és nagyobb jelentõséget kaptak a biológiai sokféleség megõrzésével kapcsolatos hazai és nemzetközi elvárások alapján megvalósítandó feladatok is. A magyarországi erdõgazdálkodás egyelõre még csak részben tudja teljesíteni ezeket az új feladatokat. A természetközelibb erdõgazdálkodásra történõ áttérés állami támogatást igényel, amelyet a költségvetésbõl kell biztosítani. A társadalmi elvárásokat és az új kihívásokat figyelembe véve fontos feladat a természetvédelem erdészeti szakmai koncepciójának és távlati fejlesztési elképzeléseinek kialakítása. Folytatódik az együttmûködés a nemzeti erdõstratégia és erdõprogram megalapozásán munkálkodó tárcákkal és tudományos mûhelyekkel a stratégia természetvédelmi irányelveinek kidolgozása érdekében. Egységes útmutatás összeállítása szükséges a körzeti erdõtervek elkészítéséhez, a körzeti erdõtervek megállapításához, az ezekhez kapcsolódó miniszteri egyetértési, illetve véleményezési hatáskörökkel kapcsolatos nemzetipark-igazgatósági feladatok elvégzéséhez. 5.4.1.3.9. A kártalanítás A természetvédelem érdekeinek érvényesítése során egyes esetekben mezõ- és erdõgazdálkodási korlátozást, termelési tilalmat vagy a termelésszerkezet jelentõs megváltoztatását kell elõírni. A nemzetipark-igazgatóságok vagyonkezelésében levõ területeken kívül ezek csak a gazdálkodók együttmûködésével foganatosíthatók. Az együttmûködés számukra gyakran gazdasági hátrányt jelent, amely kártalanítási eljárás keretében kompenzálható. A Tvt. rendelkezik a természetvédelmi kártalanításról: a törvény 72. §-a a természetvédelmi érdekbõl elrendelt korlátozások és tilalmak esetén fizetendõ kártalanítás általános szabályait határozza meg. A törvényben felsorolt esetekben a tulajdonos tényleges kárát meg kell téríteni, kivéve a természeti kár megelõzése és megakadályozása érdekében jogszerûen elõírt korlátozás vagy tilalom eseteit, ezek ugyanis kártalanítási igényt nem keletkeztetnek. Hosszú távon arra kell törekedni, hogy kártalanítás helyett a természetvédelmi szempontú gazdálkodást folytatókkal megállapodást lehessen kötni, és így támogatással biztosítható legyen a kívánt állapot elérése. Az önkormányzatok által védetté nyilvánított területeknek a természeti értékek fenntartásán túl nagyon jelentõs szerepük van a környezeti tudatosság, a szûkebb lakókörnyezet iránti felelõs gondolkodás kialakulásában is. Tekintettel arra, hogy az önkormányzatok az ilyen irányú tevékenységhez gyakran nem rendelkeznek szakemberekkel, az esetek többségében a helyi jelentõségû védett természeti terület létrejöttét is a civil szervezetek és az önkormányzatok összefogása eredményezte. A fenntartáshoz elengedhetetlenül szükséges a szakmai és anyagi segítségnyújtás. 5.4.1.3.10. Az önkormányzatok és a társadalmi szervezetek bevonása a természetvédelmi feladatok ellátásába A meglévõ, egyedi jogszabállyal védett 1414 természeti terület közül 1225 helyi jelentõségû védett természeti terület. Ez is jelzi, hogy az állam mellett jelentõs természetvédelmi feladat hárul az önkormányzatokra. A helyi önkormányzatok fontos szerepet játszanak a természeti értékek megóvásában, bemutatásában, társadalmi elis- 2003/142. szám mertségének növelésében, valamint a szemléletformálásban. Igen fontos feladat az önkormányzatok minél szélesebb körû bevonása a természetvédelmi tevékenységbe a helyi értékek hatékonyabb védelme érdekében. Ezzel egyrészt az egészséges lokálpatriotizmus, a kisebb lakóközösségek ösztönzõ ereje is a természetvédelmi célok szolgálatába állítható, másrészt a helyi lakosság aktívabban részt tud venni saját értékeinek megóvásában. Ehhez az is szükséges, hogy az önkormányzatok jobban megismerjék a védelem gyakorlati tennivalóit (a védetté nyilvánítási eljárástól az aktív természetvédelmi beavatkozásig). Fontos feladat az önkormányzatok által létesített helyi jelentõségû védett természeti területek hálózatát bõvíteni, és azok létesítését, õrzését anyagilag is támogatni. A nemzetközi kötelezettségek maradéktalan teljesítésében az önkormányzatok is sokat tudnak segíteni. Egy világörökségi helyszín vagy egy Natura 2000-terület kijelölése az adott helység szomszédságában nem kis büszkeséggel töltheti el az ott lakókat. Ettõl remélhetõ, hogy hitelessé válik az a hosszú távú elképzelés, amely szerint a természetvédelem „húzóágazattá” válik. A nemzetközi, állami és az önkormányzati szinten megnyilvánuló természetvédelem hatékonysága csak úgy képzelhetõ el, ha szorosabb kapcsolat alakul ki az önkormányzatok és a nemzetipark-igazgatóságok között. Az állami hatóságoknak (például irányelvek megfogalmazásával, szakmai képzésekkel) segíteniük kell az önkormányzatok természetvédelmi tevékenységét. A nemzetipark-igazgatóságoknak folyamatos kapcsolatot kell kialakítaniuk az önkormányzatokkal. A településfejlesztési, településrendezési tervekkel is biztosítani kell a települések természeti értékeinek, hagyományos tájszerkezetének fennmaradását, megõrzését. Ennek érdekében a beépítésre szánt területek és a belterület bõvítése nem károsíthatja az ökológiai hálózatot, ennek élõvilágát, valamint a település tájképi értékeit. Magyarországon a természetvédelmi céllal alakult társadalmi szervezetek hagyományosan jelentõs szerepet játszanak a természeti értékek megõrzésében, bemutatásában, illetve az ismeretterjesztésben és a környezeti nevelésben is. Száznál több azoknak a társadalmi szervezeteknek a száma, amelyek többé-kevésbé rendszeresen részt vesznek a fenti tevékenységben. Egyes természetvédelmi társadalmi szervezetek tulajdonában lévõ természeti területeken különösen jelentõs eredmények születtek az utóbbi két évtizedben, például a területkezelés, a veszélyeztetett fajok állományainak megõrzése, a védett fajok élõhelyeinek feltárása vagy az állományok folyamatos nyomon követése tekintetében. A környezeti nevelés terén a társadalmi szervezetek egyedülálló eredményeket értek el, tevékenységük számos vonatkozásban messze megelõzte az állami szerveket. A természetvédelmi, természetismereti, illetve oktatóközponti tevékenységet is folytató társadalmi szervezetek munkáját kiemelten kell kezelni és támogatni. A társadalmi szervezetek szakmai tevékenységük mellett fontos befolyásolói a környezetügynek. Gyors reagálásuk miatt hatékonyan egészítik ki az állami szervek munkáját, és egyúttal a megfelelõ szakmai ismeretek birtokában a társadalom ellenõrzõ szerepét is betöltik. A jól szervezett és felépített civilszervezet-hálózat a természetvédelem tömeg-bázisát alkotja. Tevékenységük nemzetgazdasági szempontból sem elhanyagolható, mivel a társadalmi szervezetek az elmúlt tíz évben minden állami támogatásból származó 1 forinthoz átlagosan 2 forintot tudtak hozzátenni más forrásból, vagy társadalmi munkával. A természetvédelem terén számos olyan feladat van, amelyrõl a jogszabályok alapján az államnak vagy az önkormányzatoknak kellene gondoskodniuk, ám e feladatok egy részét a civil szervezetek sokszor hatékonyabban, gyorsabban és olcsóbban tudják elvégezni, tehermentesítve ezzel az állami szerveket. Mindezek miatt a jövõben is indokolt a civil szervezetek — Nemzeti Természetvédelmi Alaptervben meghatározott feladatokat megvalósító — programjait támogatni. 5.4.1.3.11. Az általános tájvédelem és az egyedi tájértékek kataszterezése Az NTA végrehajtása és az egyéb ágazati fejlesztési tervek természetvédelmi egyeztetésének megkönnyítése érdekében szükséges a hiányt pótló — a Tvt. által lehetõvé tett — különbözõ szintû természet- és tájvédelmi tervek készítésének megkezdése. Az elkövetkezendõ évek feladata a még hiányzó tájvédelmi szabványok kidolgozása és érvényesítése. A tájvédelmi feladatok egységesebb és részletesen szabályozott ellátása érdekében befejezésre és kiadásra kerül a tájvédelmi

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes